แบงก์โน้ตส์
ดูแลอย่างดี
23 ส.ค. 2554

ดูแลอย่างดี
โดย..ทีมข่าวการเงิน
เมื่อมีข่าวร้อนๆ ว่ารัฐบาลกำลังมีแผนที่จะนำทุนสำรองทางการระหว่างประเทศของธนาคารแห่งประเทศไทยออกไปลงทุนหารายได้
คณะลูกศิษย์ลูกหาของหลวงตามหาบัว ญาณสัมปันโน ต่างนั่งไม่ติด พระลูกศิษย์หลวงตา 5 รูป จึงได้เดินทางมาที่ ธปท. เพื่อขอความชัดเจนว่าเป็นจริงหรือไม่ การจัดการทองคำ 13 ตัน กับอีก 31 กก. เป็นไปตามเจตนารมณ์ของหลวงตาหรือเปล่า
ร้อนถึง ประสาร ไตรรัตน์วรกุล ผู้ว่า ธปท. ต้องออกหนังสือชี้แจงแก่ พระสุดใจ ทันตมโม เจ้าอาวาสวัดป่าบ้านตาด เป็นการด่วน สรุปว่า ทองคำจากโครงการช่วยชาติของหลวงตามหาบัวนั้น ได้นำเข้าบัญชีสำรองพิเศษเรียบร้อยแล้ว 
ประสาร บอกว่า อย่าได้เป็นห่วง...
ลูกศิษย์คนนี้ จะไม่ทำให้แปดเปื้อนแน่ๆ รับรอง